Oficiālais Vēstnesis L 156 , 30/04/2004 Lpp. 0138 - 0141



Komisijas Lēmums (2004. gada 29. aprīlis) ar ko groza 2003. gada Pievienošanās akta XIV pielikuma papildinājumu, lai iekļautu dažus Slovākijas gaļas nozares uzņēmumus to uzņēmumu sarakstā, kuri ir pārejas posmā (izziņots ar dokumenta numuru C(2004) 1730) (Dokuments attiecas uz EEZ) (2004/463/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu [1], un jo īpaši tā 2. panta 3. punktu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu [2] un jo īpaši tā XIV pielikuma 5. nodaļas B iedaļas d) punktu, tā kā: (1) 2003. gada Pievienošanās akta XIV pielikuma 5. nodaļas B iedaļas a) punktā ir noteikts, ka strukturālās prasības, kas paredzētas I pielikumā Padomes 1964. gada 26. jūnija Direktīvā 64/433/EEK par veselības nosacījumiem svaigas gaļas ražošanai un realizācijai [3] un A un B pielikumā Padomes 1976. gada 21. decembra Direktīvā 77/99/EEK par veselības problēmām, kas ietekmē gaļas produktu un dažu citu dzīvnieku izcelsmes produktu ražošanu un realizāciju [4], saskaņā ar dažiem nosacījumiem līdz 2006. gada 31. decembrim nav jāpiemēro Slovākijas uzņēmumiem, kuri uzskaitīti Pievienošanās akta XIV pielikuma papildinājumā. (2) Vēl deviņiem Slovākijas lieljaudas gaļas ražošanas uzņēmumiem ir grūtības līdz 2004. gada 1. maijam izpildīt strukturālās prasības, kas paredzētas Direktīvas 64/433/EEK I pielikumā un Direktīvas 77/99/EEK A un B pielikumā. (3) Tādēļ šiem deviņiem uzņēmumiem ir vajadzīgs laiks, lai pabeigtu modernizāciju un pilnībā izpildītu attiecīgajās Direktīvās 64/433/EEK un 77/99/EEK paredzētās strukturālās prasības. (4) Šie deviņi uzņēmumi, kuri pašreiz ir sava modernizācijas procesa beigu posmā, ir snieguši ticamas garantijas, ka tiem ir vajadzīgie līdzekļi, lai īsā laikā novērstu atlikušās nepilnības, un tie ir saņēmuši Slovākijas Pārtikas un veterinārā dienesta labvēlīgu atzinumu attiecībā uz uzsāktā modernizācijas procesa pabeigšanu. (5) Par nepilnībām katrā Slovākijas uzņēmumā ir pieejama sīka informācija. (6) Tas ir pamatojums tam, lai pēc Slovākijas pieprasījuma piešķirtu minētajiem deviņiem uzņēmumiem pārejas posmu, atvieglojot pāreju no Slovākijā esošā režīma uz tādu, ko nosaka Kopienas tiesību akti veterinārijas jomā. (7) Minēto deviņu uzņēmumu modernizācijas process ir beigu posmā, pārejas posms nedrīkst pārsniegt 12 mēnešus. (8) Pastāvīgā pārtikas aprites un dzīvnieku veselības komiteja ir informēta par šajā lēmumā paredzētajiem pasākumiem, IR PIEŅĒMUSI ŠĀDU LĒMUMU. 1. pants 1. Šā lēmuma pielikumā uzskaitītos uzņēmumus iekļauj papildinājumā, kas minēts 2003. gada Pievienošanās akta XIV pielikuma 5. nodaļas B iedaļā. 2. Šā lēmuma pielikumā minētajiem uzņēmumiem ir piemērojami noteikumi, kas paredzēti Pievienošanās akta XIV pielikuma 5. nodaļas B iedaļas b) punktā. 2. pants Šis lēmums stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to. 3. pants Šis lēmums ir adresēts dalībvalstīm. Briselē, 2004. gada 29. aprīlī Komisijas vārdā — Komisijas loceklis David Byrne [1] OV L 236, 23.9.2003., 17. lpp. [2] OV L 236, 23.9.2003., 33. lpp. [3] OV 121, 29.7.1964., 2012./64. lpp. Direktīvā jaunākie grozījumi izdarīti ar 2003. gada Pievienošanās aktu. [4] OV L 26, 31.1.1977., 85. lpp. Direktīvā jaunākie grozījumi izdarīti ar Regulu (EK) Nr. 807/2003 (OV L 122, 16.5.2003., 36. lpp.) -------------------------------------------------- PIELIKUMS Gaļas ražošanas uzņēmumi, kuri ir pārejas posmā Nr. | Veterinārā apstiprinājuma numurs | Uzņēmuma nosaukums un adrese | Gaļas nozare | Prasību izpildes termiņš | Uzņēmumu darbības veids | Svaiga gaļa, kaušana, izciršana | Gaļas produkti | Saldētava | 1. | TN 6-31 | Jakub Ilavský, s.r.o. 913 11 Trenč. Stankovce 273 | x | x | | 31.12.2004. | 2. | TN 6-30 | Jakub Ilavský, s.r.o. Sedličná 54 913 11 Trenč. Stankovce 273 | | x | | 31.12.2004. | 3. | PE 6-10 | COLAGEN SLOVAKIA, s.r.o. Kúpeľná 193 958 04 Partizánske | x | x | | 31.3.2005. | 4. | MI 6-1 | Mäso ZEMPLÍN a.s. Užhorodská č. 86 071 01 Michalovce | | x | | 16.4.2005. | 5. | MY 6-1 | Peter Fabuš-FABUŠ Mäsopriemysel Myjava Šimonovičova 481 907 01 Myjava | x | x | | 15.12.2004. | 6. | PU 6-1 | Púchovský mäsový priemysel a.s. Vsetínska 1354/15 020 39 Púchov | x | x | x | 30.4.2005. | 7. | KN 6-4 | JATKA Hurbanovo s.r.o. 947 01 Hurbanovo | x | x | | 30.9.2004. | 8. | MA 6-30 | BERTO-Ignác Bertovič Hlavná 1 900 66 Vysoká pri Morave | x | x | | 28.2.2005. | 9. | CA 6-31 | K.B.K. spol. s.r.o. A. Hlinku 27 022 01 Čadca | | x | | 15.2.2005. | --------------------------------------------------